ทหารไทยแจกปันผลครั้งแรกรอบ14ปี
TMBแจกปันผลหุ้นละ0.015บาทต่อหุ้นครั้งแรกรอบ14ปีด้าน กสิกรไทยแจกปันผลผู้ถือหุ้น 2 บาท
24 ก.พ. 2554

TMBแจกปันผลหุ้นละ0.015บาทต่อหุ้นครั้งแรกรอบ14ปีด้าน กสิกรไทยแจกปันผลผู้ถือหุ้น 2 บาท
ธนาคารกสิกรไทย(KBANK)แจ้งตลาดหลักทรัพย์ว่า ที่ประชุมคณะกรรมการธนาคารเมื่อวันที่ 24 ก.พ. มีมติจ่ายเงินปันผลสำหรับผลดำเนินงานงวดครึ่งปีหลังให้กับผู้ถือหุ้นในอัตราหุ้นละ 2 บาท หรือคิดเป็นอัตราผลตอบแทนเงินปันผลประมาณ 1.79 %โดยล่าสุดราคาหุ้นKBANKซื้อขายที่ 111.50 บาทลดลง 0.50 บาท
อย่างไรก็ตามในงวดกลางปีธนาคารกสิกรไทยจ่ายปันผลให้ผู้ถือหุ้นไปแล้วหุ้นละ 0.50 บาทเท่ากับว่าปีนี้ธนาคาร แจกเงินปันผลให้กับผู้อหุ้นในอัตราหุ้นละ 2.50 บาท
ทั้งนี้จะวันปิดสมุดทะเบียนเพื่อรวบรวมรายชื่อผู้ถือหุ้น   21 เม.ย. 2554ตามมาตรา 225 ของพระราชบัญญัติหลักทรัพย์ และตลาดหลักทรัพย์
ด้านธนาคารทหารไทย(TMB)แจ้งว่าคณะกรรมการธนาคารมีมติให้จ่ายเงินปันผลให้กับผู้ถือหุ้นในอัตราหุ้นละ 0.015บาทต่อหุ้นซึ่งจะถือได้ว่าเป็นการจ่ายเงินปันผลครั้งแรกในรอบ 14 ปี  และเงินปันผลที่จ่ายให้ผลตอบแทนผู้ถือหุ้นในอัตรา 0.68% ล่าสุดราคาหุ้นTMBซื้อขายที่ 2.18 บาทไม่เปลี่ยนแปลงจากวันก่อนหน้า